Document ID: 32006R1156

KOMISIJOS REGLAMENTAS (EB) Nr. 1156/2006
2006 m. liepos 28 d.
nustatantis 2006 m. viršutines biudžeto ribas Tarybos reglamente (EB) Nr. 1782/2003 numatytam daliniam ar savanoriškam bendrosios išmokos schemos įgyvendinimui, vienkartinės išmokos už plotą didžiausias metines paramos tiesioginėmis išmokomis sumas ir didžiausias atskirų išmokų už cukrų sumas ir iš dalies pakeičiantis minėtą reglamentą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1782/2003, nustatantį bendrąsias tiesioginės paramos schemų pagal bendrą žemės ūkio politiką taisykles ir nustatantį tam tikras paramos schemas ūkininkams bei iš dalies pakeičiantį Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (1), ypač į jo 41 straipsnio 1 ir 1a dalį, 64 straipsnio 2 dalį, 70 straipsnio 2 dalį, 71 straipsnio 2 dalį, 110i straipsnio 3 ir 4 dalis, 110l straipsnio 1 dalį, 143b straipsnio 3 dalį, 145 straipsnio i punktą ir 155 straipsnį,
kadangi:
(1)
Remiantis informacija, perduota pagal Reglamento (EB) Nr. 1782/2003 145 straipsnio i punktą, reikėtų persvarstyti to reglamento VIII priede nustatytas nacionalines viršutines ribas valstybėms narėms, kurios pasinaudoja to reglamento 62 straipsnyje numatyta galimybe.
(2)
2006 m. sausio 30 d. Tarybos reglamento (EB) Nr. 247/2006, nustatančio specialias žemės ūkio priemones atokiausiems Sąjungos regionams (2), 23 straipsnyje yra numatytas Bendrijos įnašas į specialių priemonių paramos programų gyvulininkystei remti finansavimą atokiausiuose regionuose nuo 2006 m. Todėl atitinkamoms valstybėms narėms reikėtų iš nacionalinių viršutinių ribų, nustatytų Reglamento (EB) Nr. 1782/2003 VIII priede, atimti minėto įnašo sumą, atitinkančią šias specialias priemones, iš pradžių įtrauktas į minėtą VIII priedą.
(3)
Atsižvelgiant į naujausius duomenis apie cikoriją, reikėtų patikslinti Reglamento (EB) Nr. 1782/2003 VII priedo K.2 punkte nustatytas nacionalines viršutines ribas ir atitinkamai pritaikyti nacionalines viršutines ribas, nustatytas minėto reglamento VIII priede, nekeičiant bendrųjų sumų.
(4)
Taip pat reikėtų pritaikyti viršutines ribas, nustatytas Reglamento (EB) Nr. 1782/2003 VII priedo K.2 punkte, atsižvelgiant į kiekius, įtrauktus į cukraus kvotos ir į inulino sirupo kvotas, kurie pagaminti vienoje valstybėje narėje iš runkelių ir cikorijų, auginamų kitoje valstybėje narėje nuo 2000-2001 iki 2005-2006 prekybos metų. Todėl reikėtų atitinkamai pritaikyti nacionalines viršutines ribas, nustatytas minėto reglamento VIII ir VIIIa prieduose.
(5)
Valstybėms narėms, 2006 metais įgyvendinančioms Reglamento (EB) Nr. 1782/2003 III antraštinėje dalyje numatytą bendrosios išmokos schemą, reikėtų nustatyti 2006 metų visų to reglamento 66-69 straipsniuose numatytų išmokų biudžeto viršutines ribas, taikant minėtos antraštinės dalies 2 skirsnyje nustatytas sąlygas.
(6)
Reikėtų 2006 metams nustatyti biudžeto viršutines ribas valstybėms narėms, pasinaudojančioms Reglamento (EB) Nr. 1782/2003 70 straipsnyje numatyta galimybe, dėl tiesioginių išmokų, kurioms netaikoma bendrosios išmokos schema.
(7)
Valstybėms narėms, pasinaudojančioms Reglamento (EB) Nr. 1782/2003 71 straipsnyje numatytu pereinamuoju laikotarpiu, reikėtų nustatyti viršutines tiesioginių išmokų, išvardytų to reglamento VI priede, biudžeto ribas.
(8)
Reikėtų pritaikyti didžiausią paramos už alyvmedžius sumą, nustatytą Reglamento (EB) Nr. 1782/2003 110i 3 dalyje, atsižvelgiant į koeficiento, nustatyto to reglamento VII priedo H punkte, vertę ir į sumų užlaikymą, taikomą remiantis minėto straipsnio 4 dalimi, apie kuriuos pranešė atitinkamos valstybės narės, ir atitinkamai pritaikyti nacionalines viršutines ribas, nustatytas VIII priede. Valstybėms narėms, kurios nusprendė VII priedo H punkte numatytą koeficientą nustatyti lygų 1, jokia suma neturi būti nustatyta.
(9)
Reikėtų nustatyti didžiausią sumą, kurią Bendrija skiria alyvuogių aliejaus sektoriaus patvirtintų veiklos vykdytojų parengtoms darbo programoms finansuoti, remiantis užlaikytų sumų koeficientu, nustatytu Reglamento (EB) Nr. 1782/2003 110i straipsnio 4 dalyje, apie kurį pranešė atitinkamos valstybės narės.
(10)
Reikėtų pritaikyti didžiausią visos paramos už tabaką sumą, nustatytą Reglamento (EB) Nr. 1782/2003 110l 1 dalyje, atsižvelgiant į koeficiento, nustatyto to reglamento VII priedo I punkte, vertę, apie kurią pranešė atitinkamos valstybės narės ir atitinkamai pritaikyti nacionalines viršutines ribas, nustatytas VIII to reglamento priede. Valstybėms narėms, kurios nusprendė VII priedo I punkte numatytą koeficientą nustatyti lygų 1, jokia suma neturi būti nustatyta.
(11)
Aiškumo sumetimais reikėtų paskelbti 2006 metų bendrosios išmokos schemos biudžeto viršutines ribas, iš Reglamento (EB) Nr. 1782/2003 VIII priedo persvarstytų viršutinių ribų atėmus to reglamento 66-70 straipsniuose nustatytų išmokų viršutines ribas.
(12)
Reikėtų nustatyti didžiausią lėšų, skirtų valstybėms narėms, 2004 m. įstojusioms į Europos Sąjungą ir kurios taikys vienkartinių išmokų už plotą schemą, sumą atskiroms išmokoms už cukrų 2006 m. išmokėti pagal Reglamento (EB) Nr. 1782/2003 143ba straipsnį, remiantis tų valstybių narių gautais pranešimais.
(13)
Valstybėms narėms, kurios įstojo į Europos Sąjungą 2004 m., ir 2006 m. įgyvendins Reglamento (EB) Nr. 1782/2003 IVa antraštinėje dalyje numatytą bendrosios išmokos už plotą schemą, turėtų būti nustatytos didžiausios metinės paramos tiesioginėmis išmokomis sumos, remiantis to reglamento 143b straipsnio 3 dalimi.
(14)
Reglamentas (EB) Nr. 1782/2003 turėtų būti atitinkamai iš dalies pakeistas.
(15)
Šiame reglamente numatytos priemonės atitinka Tiesioginių išmokų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Reglamento (EB) Nr. 1782/2003 66-69 straipsniuose numatytos 2006 m. viršutinės biudžeto ribos yra nurodytos šio reglamento I priede.
2. Reglamento (EB) Nr. 1782/2003 70 straipsnio 2 dalyje numatytos 2006 m. viršutinės biudžeto ribos yra nurodytos šio reglamento II priede.
3. Reglamento (EB) Nr. 1782/2003 71 straipsnio 2 dalyje numatytos 2006 m. viršutinės biudžeto ribos yra nurodytos šio reglamento III priede.
4. Viršutinės 2006 metų biudžeto vienkartinių išmokų schemos, numatytos Reglamento (EB) Nr. 1782/2003 III antraštinėje dalyje, ribos yra nurodytos šio reglamento IV priede.
5. Reglamento (EB) Nr. 1782/2003 143b straipsnio 3 dalyje numatytos 2006 metų didžiausios metinės paramos tiesioginėmis išmokomis sumos yra nurodytos šio reglamento V priede.
6. Didžiausia lėšų, numatytų Reglamento (EB) Nr. 1782/2003 143ba straipsnio 4 dalyje, skirtų Čekijai, Latvijai, Lietuvai, Vengrijai, Lenkijai ir Slovakijai, suma atskiroms išmokoms už cukrų 2006 m. išmokėti nurodyta šio reglamento VI priede.
2 straipsnis
Didžiausia suma, kurią Bendrija skiria alyvuogių aliejaus sektoriaus patvirtintų veiklos vykdytojų parengtoms darbo programoms finansuoti, remiantis Reglamento (EB) Nr. 1782/2003 110i straipsnio 4 dalimi, yra tokia:
milijonais eurų
Graikija
11,098
Prancūzija
0,576
Italija
35,991
3 straipsnis
Reglamentas (EB) Nr. 1782/2003 iš dalies keičiamas taip:
1)
110i straipsnio 3 dalies pirmoje pastraipoje pateikta lentelė pakeičiama šia lentele:
milijonais eurų
Ispanija
103,14
Kipras
2,93
Malta
0,07
Slovėnija
0,17
2)
110l straipsnio 1 dalyje pateikta lentelė pakeičiama šia lentele:
milijonais eurų
2006-2009
Vokietija
21,287
Ispanija
70,599
Prancūzija
48,217
Italija (išskyrus Apuliją)
189,366
Portugalija
8,468
3)
VII priedo K.2 punkto 1 lentelė pakeičiama šio reglamento VII priede pateikta lentele;
4)
VIII priedas pakeičiamas šio reglamento VIII priede nurodytu tekstu;
5)
VIIIa priedas pakeičiamas šio reglamento IX priede nurodytu tekstu.
4 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. liepos 28 d.

Labels: 5
6